SOALAN LAZIM (FAQ's) PERKHIDMATAN PERLU DIBAWAH SEKTOR PERDAGANGAN PENGEDARAN SEPANJANG FASA PERTAMA DAN KEDUA PELAN PEMULIHAN NEGARA 1. Apakah yang dimaksudkan dengan sektor perdagangan pengedaran? Aktiviti menyampaikan termasuk mengedar, menjual dan membeli barangan (produk yang ditinkan, dibungkus, dikotakkan dan lain-lain kaedah) serta perkhidmatan (gunting rambut, salon kecantikan, penyimpanan stor/gudang dan lain-lain). Sektor perdagangan dan pengedaran terbahagi kepada tiga (3) sub- sektor iaitu peruncitan, pemborongan dan pengedaran kenderaan bermotor. 2. Apakah aktiviti perdagangan pengedaran yang dikategorikan sebagai perkhidmatan perlu dalam tempoh Fasa Pertama dan Kedua Pelan Pemulihan Negara? Terdapat empat belas (14) kategori sub-sektor perkhidmatan perlu bagi Fasa Pertama Pelan Pemulihan Negara (PPN) di bawah sektor perdagangan pengedaran seperti berikut: Aktiviti Kapasiti Pekerja Prosedur Operasi Standard (SOP) Premis pasaraya/ pasaraya besar, departmental store, kedai farmasi/ penjagaan diri dan kedai serbaneka/ mini mart dan restoran di kompleks membeli belah. 100% Mewajibkan had jumlah pelanggan dalam satu-satu masa mengikut keluasan premis perniagaan dengan penetapan satu (1) orang bagi setiap empat (4) meter per persegi. i. Pasaraya/ pasaraya besar ii. Departmental store kecuali seksyen pakaian, perhiasan, kosmetik dan 100% Mewajibkan had jumlah pelanggan dalam satu- satu masa mengikut keluasan premis perniagaan dengan penetapan satu (1) orang 1
alat permainan kanak- kanak. iii. Kedai farmasi/ penjagaan diri iv. Kedai serbaneka/ mini market v. Kedai Runcit Restoran Dobi (termasuk layan diri) Stesen minyak Kedai penjagaan haiwan/ makanan haiwan Kedai cermin mata dan barang optik Kedai peralatan sembahyang dan pengebumian Kedai buku dan alat tulis 2 60% 60% 60% 60% 60% 60% 60% bagi setiap empat (4) meter per persegi. Pusat Pengedaran (Distribution Centre) tertakluk kepada waktu operasi biasa. Dine-in tidak dibenarkan. Memberi tugasan kepada sekurang-kurangnya seorang pekerja untuk memastikan kawalan keluar masuk pelanggan bagi dobi layan diri. Kedai serbaneka di stesen minyak beroperasi antara 8.00 pagi - 8.00 malam. Hanya aktiviti jual beli produk penjagaan dan makanan haiwan sahaja dibenarkan. Hanya aktiviti jual beli dan pembaikan cermin mata sahaja dibenarkan. Perkhidmatan berkaitan seperti percetakan, fotostat, penjilidan, binding dan laminate adalah dibenarkan.
Kedai komputer dan telekomunikasi 60% Rantaian dan perkhidmatan berkaitan seperti pusat panggilan perkhidmatan pelanggan, penjualan aksesori dan gajet adalah dibenarkan. Kedai hardware 60% Hanya aktiviti jual beli produk hardware sahaja dibenarkan. Pemasangan dan pembaikan di rumah pelanggan bagi Fasa Pertama PPN tidak dibenarkan. Bengkel kenderaan, penyelenggaraan dan alat ganti (termasuk alat ganti terpakai) 60% Perkhidmatan cuci kenderaan bagi Fasa Pertama PPN tidak dibenarkan. E-dagang bagi semua kategori produk 60% Premis perniagaan yang menjalankan perniagaan secara e-dagang hanya dibenarkan untuk operasi pembungkusan dan penghantaran sahaja. Pemborongan dan Pengedaran bagi kategori produk perkhidmatan perlu sahaja. 100% Pusat Pengedaran (Distribution Centre) tertakluk kepada waktu operasi biasa. Bagi perniagaan yang tertakluk di bawah Fasa Kedua PPN adalah dibenarkan untuk beroperasi dengan kapasiti pekerja 80% dan 3 sub sektor tambahan seperti berikut: Aktiviti Kapasiti Pekerja Prosedur Operasi Standard (SOP) Kedai cuci kenderaan 80% Cucian asas kenderaan dan perkhidmatan lain yang tidak melebihi 1 jam. 3
Kedai gunting rambut, hair dresser dan salun kecantikan 80% Hanya perkhidmatan gunting rambut asas sahaja dibenarkan. Kedai elektrik dan elektronik 80% Pemasangan dan pembaikan adalah dibenarkan. 3. Adakah kategori/ jenis perniagaan yang tidak tersenarai pada soalan No. 2 dibenarkan menjalankan perniagaan sepanjang tempoh Fasa Pertama dan Kedua Pelan Pemulihan Negara? TIDAK. Hanya kategori perniagaan yang dikategorikan sebagai perkhidmatan perlu seperti jadual pada soalan No. 2 dibenarkan beroperasi berdasarkan Prosedur Pengoperasian Standard (SOP) yang ketat. Antara jenis perniagaan yang TIDAK DIBENARKAN beroperasi sepanjang tempoh Fasa Pertama dan Fasa Kedua Pelan Pemulihan Negara adalah seperti berikut: (i) Kedai pakaian, fesyen dan aksesori (termasuk kasut, selipar, beg, topi, stoking dan lain-lain); (ii) Kedai perabot; (iii) Kedai barang kemas; (iv) Kedai aksesori kenderaan; (v) Pusat pengedaran dan jualan kereta; (vi) Kedai barang fotografi/ perkhidmatan fotografi; (vii) Kedai barangan terpakai; (viii) Kedai bunga/ nurseri; (ix) Kedai kraftangan dan cenderahati; (x) Kedai antik; (xi) Kedai alat permainan; (xii) Kedai permaidani; (xiii) Kedai kandungan kreatif/ peralatan industri kreatif; (xiv) Pusat kecantikan (selain perkhidmatan gunting rambut asas); (xv) Kedai outdoor (termasuk peralatan perkhemahan, memancing dan lain- lain); (xvi) Kedai peralatan sukan; (xvii) Barangan rumah dan peralatan dapur (termasuk jubin, wall paper, kunci, langsir dan lain-lain); 4
(xviii) Kedai kosmetik, penjagaan kulit dan minyak wangi; dan (xix) Kedai tembakau (termasuk vape / rokok elektronik). 4. Apakah yang dimaksudkan dengan departmental store? Departmental Store adalah gedung membeli-belah seperti AEON, Parkson, Sogo, Metrojaya, The Store dan Billion yang menjual pelbagai jenis barangan pengguna dan dibahagikan seksyen khusus mengikut jantina, umur dan barangan keperluan rumah dengan pelbagai saiz ruang lantai niaga. 5. Adakah departmental store dibenarkan menjual pelbagai jenis barang dagangan? Departmental store adalah dibenarkan menjual pebagai jenis barang dagangan KECUALI seksyen pakaian, perhiasan, kosmetik dan alat permainan kanak- kanak seperti beg dan bagasi, produk berasaskan kulit dan linen, aksesori pakaian (kasut, topi, selipar, tali pinggang, tie, stoking dan lain-lain), produk kosmetik dan kecantikan (termasuk penjagaan kulit dan minyak wangi), peralatan dapur dan isi rumah, perabot serta peralatan perhiasan rumah (decoration). 6. Adakah kedai runcit, pasaraya, pasaraya besar, kedai serbaneka dan mini mart dibenarkan menjual semua jenis barang dagangan? YA. Kedai runcit, pasaraya, pasaraya besar, kedai serbaneka dan mini mart dibenarkan menjual semua jenis barang dagangan. 7. Apakah yang dimaksudkan dengan barang keperluan bayi? Barang keperluan bayi merangkumi makanan dan minuman serta keperluan asas seperti botol susu, pampers, tisu basah, ubat-ubatan dan makanan tambahan. Namun, pakaian bayi seperti kasut, stoking, baju dan topi adalah TIDAK TERMASUK dalam kategori ini. 8. Apakah had waktu operasi bagi aktiviti perkhidmatan perlu dibawah sektor perdagangan pengedaran? Aktiviti Waktu Operasi 6.00 pagi - 8.00 malam Stesen Minyak 24 jam (Lebuhraya bertol) 5
Restoran 6.00 pagi - 10.00 malam Lain-lain aktiviti perkhidmatan perlu 8.00 pagi - 8.00 malam 9. Adakah terdapat had waktu operasi bagi restoran, seksyen makanan & minuman dan medan selera (food court) yang beroperasi di kompleks membeli-belah? Semua restoran, seksyen makanan & minuman dan medan selera (food court) yang beroperasi di kompleks membeli-belah dibenarkan beroperasi antara jam 6.00 pagi ke 10.00 malam bergantung kepada waktu operasi yang ditetapkan oleh pihak pengurusan kompleks. Namun, aktiviti perkhidmatan perlu yang dibenarkan beroperasi di kompleks membeli-belah selain restoran, seksyen makanan & minuman dan medan selera (food court) adalah tertakluk kepada waktu operasi antara jam 8.00 pagi ke 8.00 malam. 10. Adakah perniagaan secara dalam talian atau e-dagang dibenarkan untuk semua jenis produk? YA. Walau bagaimanapun setiap permohonan akan disemak dengan teliti berdasarkan maklumat pendaftaran perniagaan, bilangan pekerja dan tempoh syarikat beroperasi. Kementerian juga perlu memastikan bilangan pekerja yang diluluskan bagi sektor e-dagang dalam tempoh PKP ini adalah terkawal. 11. Sekiranya kebenaran beroperasi dibenarkan di bawah e-dagang, adakah semua pekerja (mengikut kapasiti had kehadiran) boleh keluar ke premis perniagaan seperti biasa? Kebenaran beroperasi secara dalam talian atau e-dagang adalah bertujuan mengurangkan mobiliti pekerja dan pelanggan secara fizikal. Justeru, pemilik premis perniagaan hendaklah memastikan sebarang transaksi dijalankan secara dalam talian sahaja. Manakala kehadiran ke premis perniagaan yang dihadkan 60% dikhususkan bagi urusan pembungkusan dan penghantaran barangan sahaja. 12. Apakah waktu operasi Distribution Centre/ Warehouse bagi perkhidmatan e- dagang? Tertakluk kepada waktu operasi biasa perniagaan. 13. Apakah waktu operasi bagi tujuan pembungkusan dan drop off penghantaran barangan di premis perniagaan bagi e-dagang? Antara jam 8.00 pagi sehingga 8.00 malam. 14. Adakah premis perniagaan boleh dibuka untuk pelanggan bagi kategori e- dagang? 6
TIDAK DIBENARKAN. Premis peruncitan hanya boleh dibuka bagi tujuan pembungkusan dan penghantaran barangan secara pos/ kurier sahaja kecuali yang tersenarai dalam perkhidmatan perlu seperti jadual pada FAQ No. 2. 15. Adakah waktu operasi Gudang (Warehouse)/ Pusat Pengedaran (Distribution Centre) tertakluk kepada 8.00 pagi hingga 8.00 malam? TIDAK. Gudang (Warehouse)/ Pusat Pengedaran (Distribution Centre) yang mempunyai waktu operasi 24 jam boleh beroperasi seperti biasa. 16. Apakah yang dimaksudkan dengan kedai penjagaan diri? Kedai penjagaan diri adalah merupakan kedai-kedai yang menjual barang keperluan diri termasuk farmasi yang menjual ubat-ubatan, produk kesihatan serta makanan tambahan (suppliment) dalam satu premis. Waktu operasi yang dibenarkan adalah antara 8.00 pagi hingga 8.00 malam. Kedai penjagaan diri yang tiada farmasi atau menawarkan perkhidmatan SPA, wellness dan manicure padicure seperti produk penjagaan kulit dan kecantikan adalah TIDAK TERMASUK dalam kategori ini. 17. Adakah premis perniagaan yang menjual pelbagai perkhidmatan dan barangan termasuklah di bawah kategori perkhidmatan perlu dan tidak perlu boleh beroperasi? Premis perniagaan yang menjual perkhidmatan dan produk perkhidmatan perlu yang mempunyai 70% barangan sahaja akan dipertimbang untuk diberikan kelulusan beroperasi. Pemilik premis yang memenuhi pra-syarat ini dan diberikan kelulusan beroperasi hendaklah menutup seksyen/ bahagian perkhidmatan tidak perlu (non-essential). Perniagaan yang tidak memenuhi pra-syarat ini TIDAK dibenarkan beroperasi kecuali kedai runcit, pasaraya, pasaraya besar, kedai serbaneka dan mini mart. 18. Bagaimana kaedah untuk menentukan had jumlah pelanggan premis peruncitan termasuk kompleks membeli belah dalam satu-satu masa? Bagi pemilik premis perniagaan peruncitan termasuk kompleks membeli belah perlu memastikan had jumlah pelanggan dalam satu-satu masa (a) berdasarkan satu (1) orang pelanggan (x) bagi setiap empat (4) meter persegi ruang lantai niaga (y). Contoh pengiraan had jumlah pelanggan ( y ÷ x = a ) adalah seperti berikut: 7
Format Premis Keluasan Lantai Keseluruhan (sqm) Keluasan Ruang Lantai Niaga (sqm) (y) Bilangan Pelanggan yang dibenarkan (a) Pasaraya Besar 6,400 1,500 375 orang Supermarket 800 200 50 orang Mini Market / Kedai Runcit 180 45 11 orang Kedai Serbaneka 100 25 6 orang Kedai Khusus 80 20 5 orang Pemilik premis juga dikehendaki untuk memaparkan dengan jelas bilangan pelanggan yang dibenarkan berada di dalam premis pada satu-satu masa. 19. Adakah kompleks membeli belah, pasaraya besar, dobi layan diri dan kedai cermin mata perlu menyediakan seorang petugas di pintu-pintu masuk premis? YA. Kompleks membeli belah, pasaraya besar, dobi layan diri dan kedai cermin mata wajib menyediakan sekurang-kurangnya seorang petugas di pintu-pintu masuk premis untuk memastikan pematuhan SOP yang tinggi. 20. Berapa jumlah kapasiti kehadiran pekerja yang dibenarkan dalam tempoh tempoh Fasa Pertama dan Kedua Pelan Pemulihan Negara? Kapasiti kehadiran pekerja adalah seperti pada soalan No. 2 merangkumi semua peringkat pengurusan pejabat, operasi dan sokongan. Kapasiti pekerja bagi perniagaan yang tertakluk di bawah Fasa Kedua PPN adalah dibenarkan sehingga 80%. 21. Bagaimana kaedah untuk menentukan kapasiti kehadiran pekerja pada kadar 60% dan 80% bagi premis yang mempunyai kurang dari 10 pekerja? Bagi pemilik premis perniagaan peruncitan, pemborongan dan pengedaran yang mempunyai sepuluh (10) orang pekerja atau kurang perlu memastikan kapasiti kehadiran pekerja 60% seperti berikut: (i) Premis yang mempunyai 9 atau 8 orang pekerja hanya lima (5) orang pekerja yang dibenarkan; 8
(ii) Premis yang mempunyai 7 atau 6 orang pekerja hanya empat (4) orang pekerja yang dibenarkan; (iii) Premis yang mempunyai 5 atau 4 orang pekerja hanya tiga (3) orang pekerja yang dibenarkan; dan (iv) Premis yang mempunyai kurang dari 3 orang pekerja adalah dibenarkan dengan kapasiti kehadiran pekerja seperti biasa atau mengikut giliran bertugas yang ditetapkan. Manakala pemilik premis perniagaan peruncitan, pemborongan dan pengedaran yang mempunyai sepuluh (10) orang pekerja atau kurang perlu memastikan kapasiti kehadiran pekerja 80% seperti berikut: (v) Premis yang mempunyai 9 atau 8 orang pekerja hanya tujuh (7) orang pekerja yang dibenarkan; (vi) Premis yang mempunyai 7 atau 6 orang pekerja hanya lima (5) orang pekerja yang dibenarkan; (vii) Premis yang mempunyai 5 atau 4 orang pekerja hanya tiga (3) orang pekerja yang dibenarkan; dan (viii) Premis yang mempunyai kurang dari 3 orang pekerja adalah dibenarkan dengan kapasiti kehadiran pekerja seperti biasa atau mengikut giliran bertugas yang ditetapkan. 22. Bagaimana sekiranya premis peruncitan tersenarai di bawah Sistem Hotspots Identification for Dynamic Engagement (HIDE)? Sekiranya tersenarai dalam Sistem HIDE, pemilik premis peruncitan perlu melaksanakan langkah intervensi dengan segera dengan meningkatkan kawalan dan pemantauan pematuhan SOP sedia ada dengan lebih ketat. intervensi yang Sekiranya premis sepatutnya dan masih berisiko sebagai kawasan jangkitan selepas penilaian risiko dibuat oleh Pejabat Kesihatan Daerah (PKD) barulah premis akan diarahkan untuk ditutup serta-merta oleh PKD. tersebut tidak melaksanakan langkah 23. Berapa lama tempoh premis peruncitan yang tersenarai dibawah Sistem Hotspots Identification for Dynamic Engagement (HIDE) yang diarahkan tutup oleh PKD boleh beroperasi semula? Premis peruncitan yang diarah tutup oleh PKD boleh beroperasi semula selepas tempoh tiga (3) hari atau seperti mana tempoh yang diarahkan oleh PKD. Semasa tempoh penutupan premis, langkah-langkah sanitasi dan mempertingkatkan pematuhan SOP wajib dilaksanakan mengikut garis panduan yang ditetapkan 9
oleh Kementerian Kesihatan Malaysia (KKM). 24. Adakah syarikat perlu mendapatkan surat kebenaran operasi untuk beroperasi dalam tempoh Fasa Pertama dan Kedua Pelan Pemulihan Negara? Untuk makluman, surat kebenaran beroperasi yang dikeluarkan oleh Kementerian Perdagangan Antarabangsa dan Industri (MITI) dan KPDNHEP sebelum ini adalah terbatal mulai 1 Jun 2021. Oleh itu, semua perkhidmatan perlu di bawah sektor perdagangan pengedaran perlu mendapatkan surat kebenaran beroperasi yang baharu melalui sistem COVID-19 Intelligent Management System (CIMS) versi 3.0. 25. Adakah perniagaan yang dikategorikan sebagai perkhidmatan perlu dibenarkan beroperasi walaupun masih belum mendapatkan surat kebenaran operasi? YA. Namun, syarikat masih perlu mendapatkan surat kebenaran operasi yang baharu melalui sistem CIMS 3.0 terutamanya bagi tujuan rentas daerah dan negeri seperti penghantaran barang dan bekerja. 26. Adakah kerja-kerja pengubahsuaian premis perniagaan boleh diteruskan? Bagi kerja-kerja pengubahsuaian yang sedang berjalan di premis perniagaan adalah perlu ditangguhkan. Sekiranya terdapat isu-isu keselamatan, pihak syarikat perlu mendapatkan kebenaran daripada Kementerian Kerja Raya (KKR) dan Lembaga Pembangunan Industri Pembinaan Malaysia (CIDB) untuk kerja pengubahsuaian diteruskan. 27. Adakah kerja-kerja penyelenggaraan/ baik pulih peralatan penting premis perniagaan di bawah senarai perkhidmatan perlu boleh dilaksanakan? Kerja-kerja penyelenggaraan/ baik pulih peralatan penting premis perniagaan yang bersifat kritikal di bawah senarai perkhidmatan perlu adalah dibenarkan untuk dilaksanakan melalui temujanji sahaja. Namun, permohonan kelulusan beroperasi oleh kontraktor penyelenggaraan. 28. Adakah push cart / booth jualan sedia ada boleh beroperasi? TIDAK dibenarkan beroperasi. 29. Adakah ibu pejabat dan gudang syarikat yang berada di kawasan Fasa Pertama dan Kedua Pelan Pemulihan Negara boleh menghantar barangan ke premis di kawasan PKPD? YA. Namun, pekerja perlu menggunakan surat kebenaran operasi melalui sistem 10
CIMS 3.0 untuk pengesahan oleh pihak berkuasa. 30. Adakah sub-sektor pengedaran kenderaan bermotor boleh beroperasi dalam tempoh tempoh Fasa Pertama Pelan Pemulihan Negara? TIDAK. Hanya bengkel kenderaan, penyelenggaraan dan alat ganti termasuk kedai tayar dan bateri dibenarkan beroperasi. Syarikat juga digalakkan untuk melaksanakan temu janji dan tempahan aktiviti perniagaan secara atas talian. 31. Adakah pusat panggilan perkhidmatan pelanggan dibenarkan untuk beroperasi? YA. Operasi adalah tertakluk dengan arahan SOP berkaitan. 32. Adakah third party service providers dibenarkan beroperasi bagi membantu operasi dan rantaian bekalan? Perkhidmatan yang akan memberi impak secara langsung kepada keselamatan dan bekalan bagi perkhidmatan perlu adalah dibenarkan beroperasi. Pengguna dan juga third party service providers perlu mengambil kira SOP berkaitan serta tidak meletakkan pekerja mereka dan pekerja pelanggan dalam keadaan berisiko mendapat jangkitan. 33. Adakah syarikat perkhidmatan pembersihan di premis pasaraya/kedai serbaneka/ kedai runcit dibenarkan beroperasi? YA. Operasi adalah tertakluk kepada arahan SOP berkaitan. 34. Adakah pemborong tertakluk kepada Senarai Perkhidmatan Perlu? Pemborong dibenarkan beroperasi bagi kategori produk perkhidmatan perlu sahaja. Pemborong merupakan antara peringkat perdagangan pengedaran yang penting. Ini bagi memastikan penyampaian barang serta stok mencukupi di peringkat peruncitan. 35. Adakah semua jenis perniagaan jualan langsung dan francais dibenarkan beroperasi? TIDAK. Hanya perniagaan francais yang menjual perkhidmatan/ produk di bawah takrifan perkhidmatan perlu sahaja dibenarkan beroperasi. jualan langsung dan 11
36. Adakah pekerja diwajibkan divaksin untuk beroperasi? Pada masa ini tidak menjadi syarat tetapi majikan dan pekerja dikehendaki memastikan pekerja sudah mendaftar untuk divaksin dengan segera samada melalui MySejahtera atau menyertai Program Vaksinasi Industri Peruncitan (RIVAC) yang dikendalikan oleh KPDNHEP. Syarat pekerja sudah divaksin mungkin akan dilaksanakan pada masa hadapan. Untuk maklumat lanjut berkaitan program RIVAC sila layari 37. Apakah Standard Operating Procedure (SOP) yang perlu dipatuhi oleh premis-premis sektor perdagangan pengedaran yang beroperasi? SOP bagi Sektor Peruncitan yang terkini boleh dimuat turun dari laman sesawang Kementerian Perdagangan Dalam Negeri dan Hal Ehwal Pengguna (KPDNHEP) melalui pautan dan Majlis Keselamatan Negara melalui pautan Syarikat-syarikat yang menjalankan operasi sektor perdagangan pengedaran adalah sentiasa diingatkan untuk memastikan pematuhan SOP yang ketat ke atas pekerja dan pelanggan dengan memastikan operasi yang minimum, terkawal dan pelanggan tidak bersesak di dalam premis masing-masing. Pemilik premis perlu memastikan premis diletakkan tanda panduan dengan jarak 1 meter untuk pelanggan beratur semasa di kaunter bayaran atau di luar premis. 38. Adakah Kementerian Perdagangan Dalam Negeri dan Hal Ehwal Pengguna akan menjalankan penguatkuasaan ke atas sektor perdagangan pengedaran? KPDNHEP adalah salah satu agensi yang telah diperturunkan kuasa di bawah Akta Pencegahan dan Pengawalan Penyakit Berjangkit 1988 (Akta 342) bagi menguatkuasakan pematuhan SOP di bawah sektor perdagangan pengedaran. Bahagian Penguatkuasa KPDNHEP boleh mengambil tindakan ke atas mana- mana premis perdagangan pengedaran yang melanggar SOP Sektor Peruncitan termasuk tindakan kompaun dibawah Akta 342. 39. Apakah talian yang boleh dihubungi sekiranya pihak syarikat/ pemohon mempunyai pertanyaan berkaitan SOP, soalan lazim perdagangan pengedaran dan permohonan kebenaran beroperasi di bawah sistem CIMS 3.0? Pihak syarikat boleh menghubungi Sekretariat Perdagangan Pengedaran dan Industri Perkhidmatan, KPDNHEP di talian 03-8882 6322 / 03 8882 6587 atau secara email kepada roa@kpdnhep.gov.my. Pihak syarikat/ pemohon juga boleh 12
menghubungi pejabat KPDNHEP Negeri bagi pertanyaan berkaitan SOP, soalan lazim perdagangan pengedaran dan permohonan kebenaran beroperasi melalui sistem CIMS 3.0 di talian berikut: Bil. Pejabat KPDNHEP No. Talian Hotline 1. Putrajaya 03-8882 6088 / 03-8882 6245 2. Kuala Lumpur 03-4045 4680 / 011-1089 6781 3. Selangor 03-5514 4393 / 03-5514 4300 4. Negeri Sembilan 06-6016 570 / 06-6016 245 5. Melaka 06-2345 869 / 011-1898 1906 6. Johor 07-2272 811 / 019-4161 598 7. Terengganu 09-6204 173 / 09-6204 694 8. Pahang 09-5717 757 9. Kelantan 09-7416 000 / 013-4832 300 10. Perlis 04-9795 000 / 010-3041 987 11. Kedah 04-7001 730 12. Pulau Pinang 04-3840 100 / 04-3840 408 13. Perak 05-2414 611 14. Sabah 08-8484 546 / 019-366 9297 15. Sarawak 08-2466 052 16. Labuan 08-7423 152 / 019-2620 774 13
Catatan: 1) Adalah menjadi tanggungjawab bersama semua pihak - individu, badan, persatuan sukan, syarikat / operator fasiliti terbuka untuk memahami dan mematuhi semua arahan semasa pihak Majlis Keselamatan Negara (MKN), SOP Pencegahan COVID-19 yang dikeluarkan oleh Kementerian Kesihatan Malaysia (KKM) dan Pelan Pemulihan Negara (PPN) untuk kita sama-sama mengurangkan risiko dan membendung penularan pandemik COVID-19 ini. 2) Sekiranya berlaku percanggahan di antara dokumen rasmi terlibat maka Pelan Pemulihan Negara (SOP Fasa 1 dan 2) yang dikeluarkan oleh MKN perlu diguna pakai. Sebagai contoh, premis perniagaan telah mendapat kelulusan beroperasi daripada sistem CIMS 3.0 namun pada masa tersebut Pelan Pemulihan Negara (SOP Fasa 1 dan 2) tidak membenarkan sub-sektor tersebut untuk beroperasi. Maka arahan Pelan Pemulihan Negara (SOP Fasa 1 dan 2) daripada MKN perlu dipatuhi dan bukannya surat CIMS 3.0 tersebut. 3) Sebarang perubahan terkini sejajar dengan arahan terbaru pihak MKN dan KKM akan dimaklumkan dari semasa ke semasa. KEMENTERIAN PERDAGANGAN DALAM NEGERI DAN HAL EHWAL PENGGUNA 17 Julai 2021 14